Alustav õpetaja: ma tahan maailma muuta ja õpetajaamet annab selleks hea võimaluse
#000003
Ave valik langes klassiõpetaja koolituse kasuks, kuna selles on tema jaoks kõige vähem rutiini. „Mõtlesin valiku langetamisel ka aineõpetaja õppekavade peale, kuid minu jaoks tundus rutiinne 40 aastat näiteks matemaatikat õpetada, sest pii on ikka pii ja kaks korda kaks võrdub neli. Klassiõpetajana on mul võimalus väikeseid tulevikutegijaid õpetada igast küljest ning jagada teadmisi alates eesti keelest ja matemaatikast kehalise kasvatuse ja kunstini. See tundub nii põnev ja vaheldusrikas,“ kinnitas ta veendunult.
#000009
Ave rõhutab oma peagi lõppevatele õpingutele tagasi vaadates, et õpetajaks õppida on väga huvitav. „Kõik need kaasaegsed meetodid, mida minu kooliajal ei osatud ega julgetud proovida, uute kontseptsioonidega koolimajad, mis muudavad õpetamise ja õppimise kaasahaaravamaks ja muidugi õppejõudude endi köitvad kogemuslood ‒ see annab iga päev kinnitust, et olen õigel teel,“ julgustab Ave teisigi õpetajakoolituse poole vaatama ning lisab, et palju toetust saab motiveeritud kaastudengitelt, kes tahavad tulevaste õpetajatena samamoodi maailma paremaks muutmisel oma panuse anda.
#000012